Stine Bredal Oftedal (s. 25. syyskuuta 1991 Oslo) on norjalainen käsipalloilija. Hän on pelannut Norjan maajoukkueessa marraskuusta 2010 alkaen 155 maaottelua ja tehnyt niissä 371 maalia. Hän saavutti olympiapronssia Rio de Janeirossa 2016, voitti maailmanmestaruuden Brasiliassa 2011 ja Tanskassa 2015 sekä voitti Euroopan-mestaruuden Tanskan ja Norjan yhdessä järjestämissä kisoissa 2010, Unkarin ja Kroatian kisoissa 2014 ja Ruotsin kisoissa 2016. Seuratasolla hän edustaa unkarilaista Győri Audi ETO KC:tä.